2012.gada 24.jūlijā Rīkojums Nr. 355

Rīgā (prot. Nr. 41 54.§)

**Par Koncepciju par augstākās izglītības institūcijām piemēroto   
tiešo nodokļu tiesisko regulējumu**

1. Atbalstīt šādus Koncepcijas par augstākās izglītības institūcijām piemēroto tiešo nodokļu tiesisko regulējumu projektā (turpmāk – koncepcijas projekts) ietvertos nodokļu piemērošanas risinājuma variantus:

1.1. nekustamā īpašuma nodoklim – A variantu;

1.2. iedzīvotāju ienākuma nodoklim – C variantu;

1.3. uzņēmumu ienākuma nodoklim – C variantu.

2. Finanšu ministrijai sagatavot un finanšu ministram vienlaikus ar likumprojektu "Par valsts budžetu 2013.gadam" iesniegt izskatīšanai Ministru kabinetā likumprojektu "Grozījumi likumā "Par uzņēmumu ienākuma nodokli"" un "Grozījumi likumā "Par iedzīvotāju ienākuma nodokli"", lai nodrošinātu kārtību, kādā piemērojams iedzīvotāju ienākuma nodoklis atbilstoši koncepcijas projektā ietvertā risinājuma C variantam un uzņēmumu ienākuma nodoklis – atbilstoši koncepcijas projektā ietvertā risinājuma C variantam.

3. Finanšu ministrijai sadarbībā ar Izglītības un zinātnes ministriju sagatavot un finanšu ministram līdz 2013.gada 1.oktobrim iesniegt izskatīšanai Ministru kabinetā noteikumu projektu, lai nodrošinātu koncepcijas projektā ietvertā iedzīvotāju ienākuma nodokļa piemērošanas risinājuma C variantā minēto maksājumu klasificēšanu par stipendijām.

Ministru prezidenta vietā –

labklājības ministre I.Viņķele

Finanšu ministrs A.Vilks